CELEX: 51997PC0343
Language: da
Date: 1997-07-03
Title: Forslag til Rådets forordning (EF, Euratom) om ændring af Rådets forordning (EØF, Euratom) nr. 1552/89, som ændret, om gennemførelse af afgørelse 94/728/EF, Euratom om ordningen for Fællesskabernes egne indtægter

Avis juridique important

|

51997PC0343

Forslag til Rådets forordning (EF, Euratom) om ændring af Rådets forordning (EØF, Euratom) nr. 1552/89, som ændret, om gennemførelse af afgørelse 94/728/EF, Euratom om ordningen for Fællesskabernes egne indtægter  /* KOM/97/0343 endelig udg. - CNS 97/0188 */  

EF-Tidende nr. C 267 af 03/09/1997 s. 0064

Forslag til Rådets forordning (EF, Euratom) om ændring af Rådets forordning (EØF, Euratom) nr. 1552/89, som ændret, om gennemførelse af afgørelse 94/728/EF, Euratom om ordningen for Fællesskabernes egne indtægter (97/C 267/09) KOM(97) 343 endelig udg. - 97/0188 (CNS) (Forelagt af Kommissionen den 4. juli 1997)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 209,under henvisning til traktaten om oprettelse af Det Europæiske Atomenergifællesskab, særlig artikel 183,under henvisning til Rådets afgørelse 94/728/EF, Euratom af 31. oktober 1994 om ordningen for Fællesskabernes egne indtægter (1), særlig artikel 8, stk. 1,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Revisionsretten, ogud fra følgende betragtninger:Erfaringerne med anvendelse af Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 94/728/EF, Euratom om ordningen for Fællesskabernes egne indtægter (2) viser, at der er behov for en ændring af forordningens bestemmelser;ordningen for egne indtægter må gøres mere gennemsigtig ved at præcisere de betingelser, der gælder for opfyldelse af fastlæggelsespligten for så vidt angår de egne indtægter, der er omhandlet i artikel 2 i afgørelse 94/728/EF, Euratom, navnlig i tilfælde, hvor de kompetente administrative myndigheder ikke bogfører toldskylden som foreskrevet i toldbestemmelserne;der bør ske en stramning af de procedure, der gælder for fritagelse fra forpligtelsen til at overdrage fordringer, som det i praksis vil være vanskeligt at inddrive; der bør indføres en tidsfrist, hvorefter beløb, der ikke har kunnet inddrives trods en ihærdig indsats fra medlemsstaternes side, kan annulleres i det særskilte regnskab, der er omhandlet i artikel 6, stk. 2, litra b), i forordning nr. 1552/89;for beløb over 50 000 ECU skal medlemsstaterne indberette annulleringen til Kommissionen, der inden en frist på seks måneder kan meddele medlemsstaten, at den nægter at godkende annulleringen; i så fald skal medlemsstaten overdrage det pågældende beløb -UDSTEDT FØLGENDE FORORDNING:Artikel 1Forordning (EØF, Euratom) nr. 1552/89 ændres således:1) I artikel 2 indsættes som stk. 1c:»1c. I tilfælde, hvor de kompetente administrative myndigheder ikke bogfører toldskylden i overensstemmelse med toldbestemmelserne, skønt debitor kendes og beløbets størrelse kan beregnes, og forudsat at beløbet overstiger 2 000 ECU, foretager de med henblik på den i stk. 1 i denne artikel omhandlede fastlæggelse en ad hoc-postering i det regnskab, der er omhandlet i artikel 6, stk. 2, litra a), og er samtidig fritaget for at underrette debitor.«2) I artikel 17:a) affattes stk. 2 således:»2. Medlemsstaterne fritages for at overdrage Kommissionen beløb svarende til fastlagte fordringer, der ikke kan inddrives:a) enten på grund af force majeureb) eller eventuelt af andre grunde, der ikke kan tilskrives dem.De ikke-inddrevne beløb annulleres i det særskilte regnskab, der er omhandlet i artikel 6, stk. 2, litra b). De anføres i den kvartalsopgørelse, der er omhandlet i stk. 3, litra b), i samme artikel, og eventuelt i den kvartalsopgørelse, der er omhandlet i stk. 4 i samme artikel:- så snart der foreligger en administrativ afgørelse, der fastslår, at beløbet ikke kan inddrives- senest fem år efter den dato, hvor beløbet er meddelt debitor i overensstemmelse med artikel 2, eller - i tilfælde af administrativ eller retlig rekurs - så snart der er givet meddelelse om den endelige afgørelse.«b) affattes stk. 3 således:»3. Senest tre måneder efter den administrative afgørelse, der nævnes i stk. 2, eller efter den tidsfrist, der nævnes i andet led i stk. 2, andet afsnit, giver medlemsstaterne Kommissionen meddelelse om tilfælde, hvor nævnte stk. 2 er blevet anvendt, dog kun hvis de fastlagte fordringer drejer sig om et beløb på over 50 000 ECU, omregnet til national valuta efter vekselkursen den første hverdag i oktober måned i det foregående år.Meddelelsen, der udformes efter en model, som Kommissionen opstiller efter høring af det i artikel 20 omhandlede udvalg, skal give Kommissionen mulighed for at vurdere de grunde, omhandlet i stk. 2, første afsnit, litra a) og b), der har forhindret den pågældende medlemsstat i at overdrage beløbet, og de foranstaltninger, som denne har truffet for at sikre inddrivelsen.«c) tilføjes der som stk. 4:»4. Inden en frist på seks måneder, regnet fra modtagelsen af den i stk. 3 omhandlede meddelelse, træffer Kommissionen afgørelse herom, når den skønner, at betingelserne i stk. 2, første afsnit, ikke er opfyldt. I så fald skal den pågældende medlemsstat overdrage Kommissionen et beløb svarende til de ikke-inddrevne fordringer senest den første hverdag efter den 19. i den anden måned efter den måned, hvor den har fået meddelelse om nævnte afgørelse.Træffer Kommissionen ikke en sådan afgørelse i løbet af de seks måneder, er det ensbetydende med, at medlemsstaten fritages for at overdrage beløb svarende til de annullerede fordringer.«d) bliver stk. 3 til stk. 5, og sidste afsnit heri affattes således:»Inden den 30. september i samme regnskabsår sender Kommissionen Europa-Parlamentet og Rådet en rapport, der sammenfatter meddelelserne fra medlemsstaterne i henhold til nærværende artikel og artikel 6, stk. 4.«Artikel 2Denne forordning træder i kraft dagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT L 293 af 12. 11. 1994, s. 9.(2) EFT L 155 af 7. 6. 1989, s. 1, ændret ved Rådets forordning (Euratom, EF) nr. 3464/93 (EFT L 317 af 18. 12. 1993, s. 1), Rådets forordning (EF, Euratom) nr. 2729/94 (EFT L 293 af 12. 11. 1994, s. 5) og Rådets forordning (Euratom, EF) nr. 1355/96 (EFT L 175 af 13. 7. 1996, s. 3).